HANA ปิดเช้าดีด 6% หลังโชว์กำไร Q1 โต 21% โบรกแนะซื้อเป้า 57.50 บ.
HANA ปิดตลาดเช้าดีด 6% ราคาแตะ 46.25 บ. หลังโชว์งบไตรมาส 1/65 กำไรโต 21% หลังขาดทุนแลกเปลี่ยนลดลง แตะ 365 ลบ. โบรกแนะซื้อเป้า 57.50 บ. เชื่อพื้นฐานแกร่ง คาดปี 65 กำไรโต 33%
HANA ปิดตลาดเช้าดีด 6% หลังโชว์งบไตรมาส 1/65 กำไรโต 21% แตะ 365 ลบ. โบรกแนะซื้อเป้า 57.50 บ. เชื่อพื้นฐานแกร่ง คาดปี 65 กำไรโต 33%
17 พ.ค. 2565

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ปิดตลาดเช้าวันนี้ที่ระดับ 46.25 บาท เพิ่มขึ้น 2.25 บาท หรือ 5.11% โดยทำจุดสูงสุดที่ 47.00 บาท และทำจุดต่ำสุดที่ 44.50 บาท ด้วยมูลค่าการซื้อขาย 575.38 ล้านบาท

โดยบริษัทหลักทรัพย์ พาย จำกัด (มหาชน) ระบุในบทวิเคราะห์วันนี้ (17 พ.ค.65) ว่า กำไรสุทธิไตรมาส 1/2565 อยู่ที่ 365 ล้านบาท เพิ่มขึ้น 21% เมื่อเทียบกับงวดเดียวกันของปีก่อน จากผลขาดทุนอัตราแลกเปลี่ยนที่น้อยลง ขณะที่พลิกเป็นกำไรในเชิงจากไตรมาสก่อนหน้า จากค่าใช้จ่ายพิเศษที่น้อยลง
ส่วนยอดขายอยู่ที่ 6.1 พันล้านบาท โต 17% เมื่อเทียบกับงวดเดียวกันของปีก่อนและทรงตัวจากไตรมาสก่อนหน้า กลุ่ม PCBA หนุนการเติบโตในเชิงเมื่อเทียบกับงวดเดียวกันของปีก่อน ส่วนการทรงตัวในเชิงจากไตรมาสก่อนหน้าเป็นผลจากยอดขายที่ทรงตัวเพราะการปรับตัวลดลงของกลุ่ม PCBA ในจีนได้รับการชดเชยจากการเติบโตของกลุ่ม PCBA ในไทย ขณะที่คาดว่าธุรกิจ PCBA ในจีนจะปรับลดลงเพราะโรงงานอยู่ใกล้เซียงไฮ้ที่มีการล็อกดาวน์ตั้งแต่ต้นเดือน มีนาคม 2565
โดยทางฝ่ายวิจัยคาดกำไรปี 2565 จะโตขึ้น 33% เมื่อเทียบกับงวดเดียวกันของปีก่อน จาก 1) รายได้ที่โตแกร่งจากอุปสงค์กลุ่มเซมิคอนดักเตอร์ที่มีต่อเนื่องและการขยายกำลังการผลิต 2)การฟื้นตัวของ GPM จากการปรับเพิ่มอัตราการดำเนินงานในโรงงานใหม่และมีความประหยัดต่อขนาด (economies of scale) และ 3) การขาดหายไปของค่าใช้จ่ายพิเศษ
นอกจากนี้ คงคำแนะนำ “ซื้อ” แต่ลดมูลค่าพื้นฐานลง 6% เป็น 57.50 บาท อิง PE ปี 2565 ที่ 21.3 เท่า โดยราคาหุ้นลดลง 50% นับตั้งแต่ต้นปีถึงปัจจุบัน จากความกังวลเกี่ยวกับเงินเฟ้อที่กระทบอุปสงค์ผู้บริโภคและประเด็นห่วงโซ่อุปทานจากสงครามรัสเซียและยูเครน แต่เชื่อว่าปัจจัยพื้นฐานของบริษัทยังแข็งแกร่งและมีมูลค่าหุ้นที่น่าดึงดูดมากขึ้น
แท็กซ์//บล.พาย,PCBA,ฮานา ไมโครอิเล็คโทรนิคส,หุ้น HANA,อุปสงค์,เซมิคอนดักเตอร์